கேள்வி: மாவை நித்தியானந்தன் - வாழ்க்கைக் குறிப்பு குறித்து விரிவாக சொல்லுங்கள்.
பதில்: மாவிட்டபுரம்ப் பிறப்பிடமாகக் கொண்ட திருநாவுக்கரசு நித்தியானந்தன் என்னும் இயற்பெயரைக் கொண்ட மாவை நித்தியானந்தன் தெல்லிப்பழை, யூனியன் கல்லூரி, தெல்லிப்பழையில் பாடசாலைப் படிப்பை முடிதார். பள்ளியில் படிக்கும்போதே கலை, இலக்கியப் பணிகளிலும் ஈடுபாடு காட்டினார். யாழ்ப்பாணத்தில் 'இலக்கிய நண்பர் கழகம்' என்ற அமைப்பையும் தொடங்கினார். இவரது ஆக்கங்கள் உள்ளூர்ப் பத்திரிகைகளில் வெளிவரத் தொடங்கின. பள்ளிப் படிப்பை நிறைவு செய்து, பின்னர் மொறட்டுவைப் பல்கலைக்கழகம்யில் பொறியியலில் பட்டப்படிப்பைத் தொடர்ந்தார். கலாசாலையின் தமிழ் மன்றத்தில் இணைந்து அதன் மூலம் 1968 இல் ''நுட்பம்'' என்ற பெயரில் இதழொன்றை வெளியிட்டார். அத்துடன் நண்பர்களுடன் சேர்ந்து ''எழில்'' என்ற மாத இதழையும் வெளிக்கொணர்ந்தார். 1972 இல் ''இனிச் சரிவராது'' என்ற பெயரில் நாடகம் ஒன்றை எழுதி நெறியாள்கை செய்து கலாசாலைத் தமிழ் மன்றக் கலைவிழாவில் மேடையேற்றினார். தொடர்ந்து ''ஐயா லெக்சன் கேட்கிறார்'', ''பாவம் யமன்'', ''சோசலிசம் வாழ்க'' ஆகிய நாடகங்களையும் எழுதி மேடையேற்றினார். 1981 இல் ''திருவிழா' என்ற தெருவழி நாடகம் ஒன்றை இயக்கினார். இது ஊர் ஊராக 75 தடவைகளுக்கு மேல் நடிக்கப்பட்டு சாதனை படைத்தது.
கேள்வி: மாவை நித்தியானந்தன் - பணி குறித்து விரிவாக சொல்லுங்கள்.
பதில்: இலங்கை விவசாயத் திணைக்களத்தில் பொறியியலாளராகப் பணியாற்றிய மாவை நித்தியானந்தன், 1978 இல் மேற்படிப்புக்காக இங்கிலாந்து சென்றார். 1983 இல் அரச சேவையில் இருந்து விலகி தெல்லிப்பழையில் தனியார் பொறியியல் நிறுவன ஒன்றை நிறுவி, அதன் மூலம் யாழ்ப்பாணத்தின் பல இளைஞர்களுக்கு வேலை வாய்ப்புகளை வழங்கினார்.
கேள்வி: மாவை நித்தியானந்தன் - பாரதி பள்ளி பற்றி தகவல் சொல்.
பதில்: மெல்பேர்னில் "மெல்பன் கலை வட்டம்'' என்ற கலை, இலக்கிய அமைப்பை உருவாக்கினார். இதன் தொடர்ச்சியாக ''பாரதி பள்ளி'' என்ற தமிழ் மொழிப் பள்ளியை 1993 இல் தொடங்கினார். பாரதி பள்ளியூடாக ''பாப்பா பாரதி'' என்ற வீடியோ தொகுதியைப் புலம்பெயர் வாழ் தமிழ் குழந்தைகளை நடிக்க வைத்து 3 பாகங்களாக 1994 இல் வெளியிட்டார். குழந்தைகளுக்காக எழுதிய 30 நாடகங்கள் நூல்களாகத் தொகுத்து 2011 ஆம் ஆண்டில் ''சின்னச் சின்ன நாடகங்கள், ''சட்டியும் குட்டியும்'', ''நாய்க்குட்டி ஊர்வலம்'' ஆகிய தொகுதிகளாக வெளியிட்டார்.[https://www.youtube.com/watch?v=6gleyz1dzpI மாவை நித்தியானந்தனின் மூன்று சிறுவர் நாடகங்கள்: ஓர் அறிமுகக் குறிப்பு], எஸ். கே. விக்னேஸ்வரன் இவரது நாடகங்கள் கனடா, ஐரோப்பிய நாடுகள் பலவற்றில் மேடையேறியுள்ளன.
கேள்வி: மாவை நித்தியானந்தன் - சமூகப் பணி பற்றி தகவல் சொல்.
பதில்: இலங்கையின் வடக்கே இடம்பெறும் இளைஞர்களின் தற்கொலைகளைத் தடுப்பதற்காக, யாழ்ப்பாணத்திலும், வவுனியாவிலும் ''கை கொடுக்கும் நண்பர்கள்'' என்ற அமைப்பை நிறுவினார்.
கேள்வி: மாவை நித்தியானந்தன் - விருதுகள் பற்றி தகவல் சொல்.
பதில்: *தமிழியல் விருது 2012 (2012) *மாருதி விருது (2025)